ಕೊರೋನಾ ಲಸಿಕೆ ಅಭಿಯಾನಕ್ಕೆ ಮಹಾ ಹಿನ್ನಡೆ ವ್ಯಾಕ್ಸಿನ್ ಹಾಕಿಸಿಕೊಳ್ಳಲು ಹಿಂದೇಟು ಹಾಕುತ್ತಿರುವ ಜನರು ಬೆಂಗಳೂರುಜ.23: ಕೊರೋನಾ ಲಸಿಕೆ ಬರೋಕು ಮೊದಲಿದ್ದ ಹುಮ್ಮಸ್ಸು ಈಗ ಜನರಲ್ಲಿ ಇಲ್ಲ. ಕೊರೋನಾ ಲಸಿಕೆಯಿಂದ ಭಯಾನಕ ಅಡ್ಡಪರಿಣಾಮಗಳು ಆಗುತ್ತೆ ಅನ್ನೋದು ಜನರ ಮಧ್ಯೆ ಇರುವ ಗುಲ್ಲು. ಹೀಗಾಗಿ ಪ್ರಧಾನಿ ಮೋದಿ ಚಾಲನೆ ಕೊಟ್ಟ ಮಹಾ ಲಸಿಕಾ ಅಭಿಯಾನಕ್ಕೆ ತೀವ್ರ ಹಿನ್ನಡೆಯಾಗಿದೆ. ಹೌದು, ಮೊದಲ ಹಂತದ ಲಸಿಕೆ ಮಹಾ ಅಭಿಯಾನ ಶುರುವಾಗಿ ಒಂದು ವಾರ ಕಳೆಯುತ್ತಾ ಬಂತು. ಆದ್ರೂ ನಿರೀಕ್ಷಿತ ಮಟ್ಟದಲ್ಲಿ ಲಸಿಕೆ ಹಂಚೋಕೆ ಸಾಧ್ಯ ಆಗಲಿಲ್ಲ. ಲಸಿಕೆ ಹಂಚಿಕೆ ಅಭಿಯಾನದಲ್ಲಿ ದೇಶದ ನಂಬರ್ 1 ರಾಜ್ಯ ಎನಿಸಿಕೊಂಡಿರುವ ಕರ್ನಾಟಕದಲ್ಲೂ ಲಸಿಕೆ ಮಹಾ ಅಭಿಯಾನ ನಿರೀಕ್ಷಿತ ಮಟ್ಟದ ಯಶಸ್ಸು ಕಾಣಲಿಲ್ಲ. ಕರ್ನಾಟಕ ಇಡೀ ದೇಶದಲ್ಲಿ ಅತಿ ಹೆಚ್ಚು ಲಸಿಕೆ ಹಂಚಿದ ಹಿರಿಮೆಯನ್ನೇನೋ ಪಡೆದುಕೊಂಡಿದೆ. ಅದ್ರೆ ಅಂಥಾ ಕರ್ನಾಟಕದಲ್ಲೂ ನಿರೀಕ್ಷಿತ ಮಟ್ಟದಲ್ಲಿ ಲಸಿಕೆ ಅಭಿಯಾನ ಯಶಸ್ವಿಯಾಗಲಿಲ್ಲ. ಕಳೆದ ಏಳು ದಿನಗಳಿಂದ ರಾಜ್ಯದಲ್ಲಿ ಎಲ್ಲೂ ಟಾರ್ಗೆಟ್ ರೀಚ್ ಆಗಲೇ ಇಲ್ಲ. ರಾಜ್ಯದಲ್ಲಿ ಸದ್ಯ ಒಟ್ಟು 3,944 ಕೇಂದ್ರಗಳಲ್ಲಿ ಲಸಿಕೆ ಹಂಚಿಕೆ ನಡೀತಿದೆ. ಆದರೆ ಅಭಿಯಾನದ ಆದಿಯಲ್ಲಿ 3,18,331 ಮಂದಿಗೆ ಏಳು ದಿನಗಳಲ್ಲಿ ಲಸಿಕೆ ಕೊಡಬೇಕು ಅಂತ ಟಾರ್ಗೆಟ್ ಫಿಕ್ಸ್ ಮಾಡಲಾಗಿತ್ತು. ಆದ್ರೆ 1,77,022 ಮಂದಿಗೆ ಮಾತ್ರ ಲಸಕೆ ಕೊಡಲು ಸಾಧ್ಯವಾಗಿದೆ. ಅಂದ್ರೆ ಒಟ್ಟಾರೆಯಾಗಿ 56 ರಷ್ಟು ಮಾತ್ರ ಈವರೆಗೆ ಲಸಿಕೆ ಹಂಚಿಕೆಯಾಗಿದೆ. ಪಹರೆ ವೇದಿಕೆಯ ಸ್ವಚ್ಛತಾ ಕಾರ್ಯಕ್ಕೆ 6 ವರ್ಷ ಸಂಭ್ರಮಕ್ಕೆ ಕೈ ಜೋಡಿಸಿ ಕಸ ಆಯ್ದ ನಟ ಅರುಣ್ ಸಾಗರ್ ಕಳೆದ 7 ದಿನಗಳಲ್ಲಿ ರಾಜ್ಯದಲ್ಲಿ ಎಷ್ಟು ಲಸಿಕೆ ಹಂಚಿಕೆಯಾಗಿದೆ ಎನ್ನುವುದರ ದಿನವಾರು ವಿವರ : ದಿನ 1 : ಜನವರಿ 16 ಒಟ್ಟು ಲಸಿಕಾ ಕೇಂದ್ರ 243 ನೀಡಿದ್ದ ಟಾರ್ಗೆಟ್ 21426 ಟಾರ್ಗೆಟ್ ರೀಚ್ 13609 ಲಸಿಕೆ ಪಡೆದವರ ಪ್ರಮಾಣ 63ದಿನ2 : ಜನವರಿ 17 ಒಟ್ಟು ಲಸಿಕಾ ಕೇಂದ್ರ 67 ನೀಡಿದ್ದ ಟಾರ್ಗೆಟ್ 6349 ಟಾರ್ಗೆಟ್ ರೀಚ್ 3721 ಲಸಿಕೆ ಪಡೆದವರ ಪ್ರಮಾಣ 59ದಿನ 3 : ಜನವರಿ 18 ಒಟ್ಟು ಲಸಿಕಾ ಕೇಂದ್ರ 1006 ನೀಡಿದ್ದ ಟಾರ್ಗೆಟ್ 81326 ಟಾರ್ಗೆಟ್ ರೀಚ್ 50219 ಲಸಿಕೆ ಪಡೆದವರ ಪ್ರಮಾಣ 62ದಿನ 4 : ಜನವರಿ 19 ಒಟ್ಟು ಲಸಿಕಾ ಕೇಂದ್ರ 346 ನೀಡಿದ್ದ ಟಾರ್ಗೆಟ್ 32166 ಟಾರ್ಗೆಟ್ ರೀಚ್ 15235 ಲಸಿಕೆ ಪಡೆದವರ ಪ್ರಮಾಣ 47ದಿನ 5 : ಜನವರಿ 20 ಒಟ್ಟು ಲಸಿಕಾ ಕೇಂದ್ರ 830 ನೀಡಿದ್ದ ಟಾರ್ಗೆಟ್ 62772 ಟಾರ್ಗೆಟ್ ರೀಚ್ 34583 ಲಸಿಕೆ ಪಡೆದವರ ಪ್ರಮಾಣ 58ದಿನ 6 : ಜನವರಿ 21 ಒಟ್ಟು ಲಸಿಕಾ ಕೇಂದ್ರ 355 ನೀಡಿದ್ದ ಟಾರ್ಗೆಟ್ 32773 ಟಾರ್ಗೆಟ್ ರೀಚ್ 14108 ಲಸಿಕೆ ಪಡೆದವರ ಪ್ರಮಾಣ 43ದಿನ 7 : ಜನವರಿ 22 ಒಟ್ಟು ಲಸಿಕಾ ಕೇಂದ್ರ 1100 ನೀಡಿದ್ದ ಟಾರ್ಗೆಟ್ 81519 ಟಾರ್ಗೆಟ್ ರೀಚ್ 42425 ಲಸಿಕೆ ಪಡೆದವರ ಪ್ರಮಾಣ 527 ದಿನಗಳಲ್ಲಿ ರಾಜ್ಯದಲ್ಲಿ ನೀಡಲಾದ ಒಟ್ಟಾರೆ ಲಸಿಕೆಗಳ ವಿವರ : ಒಟ್ಟು ಲಸಿಕಾ ಕೇಂದ್ರ 3,944 ನೀಡಿದ್ದ ಟಾರ್ಗೆಟ್ 3,18,331 ಟಾರ್ಗೆಟ್ ರೀಚ್ 1,77,022 ಲಸಿಕೆ ಪಡೆದವರ ಪ್ರಮಾಣ 56ಇನ್ನು ಸಾಮಾನ್ಯವಾಗಿ ಬೆಂಗಳೂರಿನಲ್ಲಾದ್ರು ಈ ಅಭಿಯಾನ ಯಶಸ್ವಿಯಾಗುತ್ತೆ ಅನ್ನುವ ನಂಬಿಕೆ ಇತ್ತು. ಆದರೆ ಬೆಂಗಳೂರಿನಲ್ಲೂ ಕೂಡ ಅಭಿಯಾನಕ್ಕೆ ಹಿನ್ನಡೆಯಾಗಿದೆ. ಇದಕ್ಕೆ ಪ್ರಮುಖ ಕಾರಣ ಜನರಲ್ಲಿ ಮೂಡಿರುವ ಸೈಡ್ ಎಫೆಕ್ಟ್ ಭಯ. ಈಗಾಗಲೇ ಲಸಿಕೆ ಪಡೆದುಕೊಂಡವರಲ್ಲಿ ಸಣ್ಣ ಪುಟ್ಟ ಅಡ್ಡ ಪರಿಣಾಮಗಳ ಬಗ್ಗೆ ವರದಿಯಾಗಿವೆ. ತಲೆ ನೋವು, ಸುಸ್ತು, ವಾಂತಿ, ತುರಿಕೆ, ಜ್ವರ ಹಾಗೂ ಇನ್ನಿತರ ಸಾಮಾನ್ಯ ಸಮಸ್ಯೆಗಳು ಕಾಣಿಸಿಕೊಂಡಿವೆ. ಕೊರೋನಾ ತೀವ್ರತೆ ಕಡಿಮೆ ಆಗಿದೆ ಅನ್ನೋದು ತಜ್ಞರ ಅಭಿಪ್ರಾಯ. ಕೊರೋನಾ ಬಂದಾಗಲೇ ಗೆದ್ದು ಬಂದಿದ್ದೇವೆ, ಇನ್ನೇನಕ್ಕೆ ಲಸಿಕೆ ಹಾಕಿಸಿಕೊಳ್ಳಬೇಕು ಅನ್ನೋ ಮನಸ್ಥಿತಿಯೂ ಮೂಡಿದೆ. ಹೀಗಾಗಿ ನೊಂದಣಿ ಮಾಡಿಕೊಂಡ ಇತರೆ ಆರೋಗ್ಯ ಸಿಬ್ಬಂದಿಗಳು ಲಸಿಕೆ ಹಾಕಿಸಿಕೊಳ್ಳೋಕೆ ಹಿಂದೇಟು ಹಾಕುತ್ತಿದ್ದಾರೆ. ಈ ನಿಟ್ಟಿನಲ್ಲಿ ಲಸಿಕೆಯ ಸೈಡ್ ಎಫೆಕ್ಟ್ ಬಗ್ಗೆ ಜನರಲ್ಲಿ ಅರಿವು ಮೂಡಿಸಲು ಜಾಹೀರಾತು ತಂತ್ರದ ಮೊರೆ ಹೋಗಿದೆ ಬಿಬಿಎಂಪಿ.ಈ ಬಗ್ಗೆ ಇವತ್ತು ನೋಡಲ್ ಅಧಿಕಾರಿಗಳು, ಹಿರಿಯ ತಜ್ಞ ವೈದ್ಯರು ಸೇರಿದಂತೆ 128 ಇದಕ್ಕೆ ಸಂಬಂಧ ಅಧಿಕಾರಿಗಳ ಜೊತೆ ವರ್ಚುವಲ್ ಮೀಟಿಂಗ್ ನಡೆಸಿದ ಆಯುಕ್ತ ಮಂಜುನಾಥ್ ಪ್ರಸಾದ್, ಈ ವರೆಗೆ ವ್ಯಾಪ್ತಿಯಲ್ಲಿ 33,772 ಲಸಿಕೆ ಹಂಚಿಕೆಯಾಗಿದೆ, ಇನ್ನೂ 1 ಲಕ್ಷ 45 ಸಾವಿರ ಲಸಿಕೆ ಕೊಡುವುದು ನಮ್ಮ ಗುರಿ ಎಂದರು. ಸೈಡ್ ಎಫೆಕ್ಟ್ ಬಗ್ಗೆ ಜನರಲ್ಲಿ ತಪ್ಪು ಕಲ್ಪನೆ ಮೂಡಿದೆ. ಅದನ್ನು ನೀಗಿಸಲು ಸೂಕ್ತ ಕ್ರಮ ಹಾಗೂ ಎರಡನೇ ಹಂತದ ಲಸಿಕೆ ಅಭಿಯಾನವನ್ನೂ ಫೆಬ್ರವರಿ ಮೊದಲ ವಾರದಲ್ಲಿ ಆರಂಭಿಸುವ ವಿಶ್ವಾಸ ವ್ಯಕ್ತಪಡಿಸಿದರು. ಅಲ್ದೆ ನಗರದಲ್ಲಿ ಜನವರಿ 25 ಮತ್ತು 26 ರಂದು ಕಾರಣ ನಿಮಿತ್ತ ಲಸಿಕೆ ಹಂಚಿಕೆ ಅಭಿಯಾನ ಇರುವುದಿಲ್ಲ ಎಂದು ಸ್ಪಷ್ಟಪಡಿಸಿದರು.ಹೀಗೆ ಬೆಂಗಳೂರು ಸೇರಿದಂತೆ ಇಡೀ ರಾಜ್ಯದಲ್ಲಿ ಲಸಿಕೆ ಮಹಾ ಅಭಿಯಾನಕ್ಕೆ ನಿರೀಕ್ಷಿತ ಮಟ್ಟದಲ್ಲಿ ಯಶಸ್ಸು ಸಿಕ್ಕಿಲ್ಲ. ಅದ್ರಲ್ಲೂ ಸಿಲಿಕಾನ್ ಸಿಟಿ ಮೇಲೆ ಹೆಚ್ಚಿನ ನಿರೀಕ್ಷೆ ಇಟ್ಟುಕೊಳ್ಳಲಾಗಿತ್ತು. ಆ ನಿರೀಕ್ಷೆ ಮುಟ್ಟುವಲ್ಲಿ ಬೆಂಗಳೂರು ಕೂಡ ಹಿಂದೆ ಬಿದ್ದಿದೆ. ಇನ್ನೇನು ಕೆಲವೇ ದಿನಗಳಲ್ಲಿ ಎರಡನೇ ಹಂತದ ಅಭಿಯಾನ ಕೂಡ ಆರಂಭಗೊಳ್ಳಲಿದ್ದು, ಸೈಡ್ ಎಫೆಕ್ಟ್ ಬಗೆಗಿನ ಚಿಂತೆ ಜನರಿಗಿದೆ. ಇದನ್ನು ಸರಿದೂಗಿಸದ ಹೊರತಾಗಿ ಲಸಿಕೆ ಅಭಿಯಾನಕ್ಕೆ ನಿರೀಕ್ಷಿತ ಮಟ್ಟದಲ್ಲಿ ಯಶಸ್ಸು ಸಿಗಲಿದೆ ಅನ್ನೋದು ಅನುಮಾನ.ವರದಿ: ಆಶಿಕ್ ಮುಲ್ಕಿ